### Resume

[adresse] har anmodet om en lokalplan, der muliggør en udvidelse af det eksisterende kursuscenter i [adresse], som ligger lige syd for [adresse]. I dag anvendes arealet som haveanlæg i forbindelse med kursuscenteret. [adresse] ønsker at udvide deres faciliteter med flere værelser, ny restaurant, flere parkeringspladser mv. Kursuscenteret ligger i dag i byzone på grænsen til landzone og en udvidelse vil medføre, at deres areal mod syd og øst overføres til byzone. Der skal derfor udarbejdes et kommuneplantillæg i forbindelse med lokalplanen.

### Sagsfremstilling

![](data:image/png;base64...)

Figur 1: Kort over lokalplanområdet

[adresse] har anmodet om en lokalplan, der giver mulighed for at udvide med flere værelser, ny restaurant, flere parkeringspladser mv.

Kursuscenteret ligger i [adresse] lige syd for [adresse]. Området er ca. 3,5 ha. og størstedelen af matriklen er i dag ubebygget og benyttes som have til kursuscenteret. Bygningerne har oprindeligt været en skole opført med røde mursten og rødt tegltag. Senere er der opført værelsesbygninger og i dag er der ca. 60 værelser. I dag er parkeringspladsen placeret ud mod [adresse] og langs med [adresse] med plads til ca. 100 biler.

Ønsket er at lokalplanen skal give mulighed for ca. tre til fire nye værelsesbygninger, så værelsesantallet udvides til ca. 100 værelser. Dertil er ønsket, at der skal opføres en ny restaurant med terrasse og vestvendt have. Selve adgang- og parkeringsforholdene ændres, så gæster i stedet ankommer til kursuscenteret fra udkanten at Asta Dam mod øst, til en ny parkeringsplads med plads til ca. 200 biler.

Flytningen af parkeringspladsen vurderes at være hensigtsmæssig i forhold til, at trafikke ikke ledes ind i byen. Der skal i den forbindelse sikres tilstrækkelige oversigtsforhold, da vejtilslutningen ligger ved dobbeltrettet cykelsti.

Særlige planmæssige forhold

[adresse] er en smal grusbelagt kommunevej, som ligger vest for kursuscenteret. [adresse] ønsker at ændre deres adgangsforhold så vareindleveringen kommer ind fra [adresse]. Det skal afklares om den smalle kommunevej kan holde til, at større køretøjer bruger den i forbindelse med varelevering.

I forbindelse med planlægningen af området skal bygherre udarbejde en vandhåndteringsplan, som viser hvordan regn- og overfladevand håndteres i lokalplanområdet.

Kommuneplantillæg

Dele af planområdet ligger i dag i landzone, men skal overføres til byzone. Dertil ligger [adresse] også indenfor en kommuneplanramme til boligformål. Projektet vil derfor kræve, at der samtidig med udarbejdelsen af lokalplanen også skal udarbejdes et kommuneplantillæg, der udlægger hele området til erhvervsområde i byzone. Kommuneplantillægget skal sendes i fordebat i to uger.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg, der har været i fordebat.

Høringsperioden for lokalplanen og tillægget er otte uger jævnfør planloven, da tillægget skal i fordebat, og dermed har særlig interesse for offentligheden.

Overtagelsespligt/Frafaldserklæring

Lokalplanområdet er privatejet og overføres fra land- til byzone. Ejer kan ikke kræve overtagelse, da ejendommen ikke benyttes til landbrug, gartneri, planteskole eller frugtplantage, og ejendommen overgår ikke til offentlige formål.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1413 og tillæg 45 igangsættes. |

### Beslutning

Godkendt.

Otto Nilsson var fraværende.